התוכנית "תיק תקשורת" מה-1.1.2009: על תפקידה של התקשורת במבצע "עופרת יצוקה" | על הכתבים הצבאיים בעת מלחמה, על רקע תפקודם במלחמת עזה | יאיר גרבוז על העם הנפלא והתקשורת העוינת | ועמנואל רוזן על הצנזורה של המשטרה והפרקליטות 
 בפתח התוכנית מעיר עמנואל רוזן על היחסים בין תוכניות הריאליטי למציאות, ותוהה כיצד אלה ייראו בתום הקרבות. בהמשך דן רוזן עם ארנון פרלמן, לשעבר ראש אגף ההסברה בלשכת ראש הממשלה אריאל שרון; עם עמוס הראל, הפרשן לענייני צבא של עיתון "הארץ" ועם ציקו מנשה, הכתב המדיני של "חדשות 10", על חלקה של התקשורת במנגנון התעמולה הישראלי והשימוש שעשתה הממשלה בכלי התקשורת הישראליים כדי להטעות את חמאס. האם לגיטימי להטעות עיתונאים בכוונה תחילה?  על רקע מלחמת עזה, עמנואל רוזן דן עם איתן הבר, פרשן ב"ידיעות אחרונות", וראובן פדהצור, פרשן ב"הארץ", על תפקודם של הכתבים הצבאיים בעת מלחמה. האם הכתב הצבאי יכול לבצע את עבודתו העיתונאית בימים אלה? האם הוא יכול להעביר ביקורת? האם עליו לצנזר את עצמו בבואו לסקר את המערכת הצבאית?  יאיר גרבוז על העם הנפלא והתקשורת העוינת ועמנואל רוזן על הצנזורה של המשטרה והפרקליטות.